section_heading: Skylark I
paragraph_text: Skylark I je minijaturna bespilotna letjelica. Zamišljena je kao bespilotni sustav za nadzor i taktičko izviđanje. Lansiranje ove letjelice vrši se rukom. Nosivost Skylarka je dovoljna da se njime prenosi CCD kamera za dnevno ili opcionalna FLIR kamera za noćno izviđanje. Tijekom leta, letjelica svojoj prijenosnoj zemaljskoj stanici šalje video snimke u realnom vremenu. Pokreće ju elektro motor te može letjeti dva sata, dok joj maksimalni dolet iznosi 10&nbsp;km. Slijetanje letjelice odvija se na posebno izrađenom zračnom jastuku.